armvectores/hy_wikipedia_2023 huggingface dataset:
Անատոլի Ռոմանովիչ

Անատոլի Վլադիմիրովիչ Ռոմանովիչ (սեպտեմբերի 9, 1979(1979-09-09), Salihorsk, Մինսկի մարզ, Բելառուսական ԽՍՀ, ԽՍՀՄ), ռուս ֆուտբոլիստ, պաշտպան։ Ռուսաստանի սպորտի վարպետ։


== Կարիերա ==
Ռոմանովիչը ծնունդով Բելառուսական ԽՍՀ-ի Մինսկի մարզի Սոլիգորսկ քաղաքից է, սակայն ծնողների խորհրդով 15 տարեկանում տեղափոխվել է Նովգորոդ՝ տատիկի մոտ։ Ընդունվել է էլեկտրո-մեխանիկական քոլեջ, միաժամանակ սկսել է զբաղվել ֆուտբոլով։ Նրա առաջին մարզիչը եղել է Վալերի Չուգունովը։ Մեծ ֆուտբոլում դեբյուտը կայացել է 1997 թվականին Սիրողական թիմերի հյուսիսարևմտյան լիգայում ՍԴՅՈՒՍՇՈՐ-2 (Նովգորոդ) թիմի կազմում, որից հետո տեղափոխվել է «Օազիս»։ 2000 թվականի աշնանը ակումբը հաջողությամբ հանդես է եկել Ռուսաստանի Գավաթի խաղարկությանը, հասել է մինչև 1/16 եզրափակիչ, ուր, միայն լրացուցիչ տրված ժամանակում, 1:2 հաշվով զիջել է «Անժի»-ին, որից հետո Ռոմանովիչը տեղափոխվել է մեկ այլ մախաչկալյան ակումբ՝ «Դինամո»։ 2005 թվականին խաղացել է Նալչիկի «Սպարտակ»-ում։ 2006 թվականին տեղափոխվել է «Շինիկ»։ 2007 թվականի կեսերին համալրել է «Թերեք»-ի կազմը։ 2009 թվականին վարձակալական իրավունքով խաղացել է «Ռուսաստանի ՆԳՆ» ակումբում։ Այն բանից հետո, երբ մայրաքաղաքային ակումբը դուրս է եկել մրցությունից, տեղափոխվել է «Կրասնոդար»։ 2010 թվականից հանդես է եկել «Բալթիկա»-ի կազմում։ 2012 թվականից Հեռավոր Արևելքում խաղացել է «ՍԿԱ-Էներգիա» և «Լուչ-Էներգիա» ակումբների կազմում, վերջինում եղել է թիմի կապիտանը։ 2014 թվականի օգոստոսի 12-ին դարձել է ՏՍԿ-ի մարզիկ։ 2015 թվականին հանդես է եկել «Դոմոդեդովո»-ի կազմում, ձմռանն ավարտել է իր կարիերան։


== Ձեռքբերումներ ==
Առաջին դիվիզիոնի արծաթե մեդալակիր (2)՝ 2005, 2007
Ֆուտբոլային Ազգային Լիգայի գավաթակիր՝ 2014
Երկրորդ դիվիզիոնի «Հարավ» գոտու հաղթող՝ 2003
Երկրորդ դիվիզիոնի «Հարավ» գոտու արծաթե մեդալակիր՝ 2002


== Անձնական կյանք ==
Ալյոնայի՝ ապագա կնոջ հետ ծանոթացել է Նովգորոդում։ 2008 թվականի սեպտեմբերի 8-ին նրանք որդի են ունեցել։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Մոննա Պոմոնա

«Մոննա Պոմոնա» (անգլ.՝ Monna Pomona), անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1864 թվականին։ Ներկայումս նկարը գտնվում է Թեյթ բրիտանական պատկերասրահի հավաքածուում։


== Տեղեկություն նկարի մասին ==
Ջրաներկով նկարի համար բնորդուհի է եղել Ադա Վերնոնը, որն ապրում էր Ռոսսետտիի Չելսիի տան մոտ։ Նկարչի եղբայր, քննադատ Ուիլյամ Մայքլ Ռոսսետտին սխալմամբ ենթադրել է, որ նկարի բնորդուհին եղել է Շոտլանդիայից մի աղջիկ՝ Ջեսսին (այդպես էր Ռոսսետտիի ընկեր Բոյսն անվանում Ագնես Մանետտիին), «օրիորդը, որն աներեր առաքինության տեր չէր, ուներ շատ ազդու և գեղեցիկ կիսադեմ՝ մեծ Նապոլեոնի համանմանությամբ»։
Ջրաներկ նկարում մուգ կանաչ զգեստ հագած թխամազ աղջիկը ձեռքում պահում է մանյակ, որի կախազարդը երկու նետերով խոցված ոսկե սրտի ձև ունի։ Մյուս ձեռքում նա պահում է խնձոր։ Աղջկա ծնկներին կարմիր վարդեր են դրված։ Հերոսուհին թեքել է գլուխը, որպեսզի հոտոտի վարդերով, մանուշակներով և այծառատունկերով ծաղկեփնջի բույրը։
Ջրաներկ նկարը ձեռք է բերել Ռոսսետտիի մշտական գնորդներից մեկը՝ հավաքորդ Ալեքսանդր Իոնիդեսը։ Հետագայում աշխատանքի սեփականատերը դարձել է Ալֆրեդ դե Պասսը։ 1910 թվականին ի հիշատակ իր կին Էթելի՝ նա նկարը փոխանցել է Թեյթ բրիտանական պատկերասրահին։


== Ծանոթագրություններ ==
Գուրգեն Մովսիսյան

Գուրգեն Գարեգինի Մովսիսյան (1915, Քյորփալու, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն), հայ մանկավարժ։ ԽՄԿԿ անդամ (1944): Հայրենական մեծ պատերազմի մասնակից։


== Կենսագրություն ==
Գուրգեն Մովսիսյանը ծնվել է 1915 թվականին, Էջմիածնի շրջանի Արշալույս գյուղում։ 1933 թվականին ավարտել է Էջմիածնի միջնակարգ դպրոց և զբաղվել մանկավարժական գործունեությամբ։ Աշխատանքի է նշանակվել Եղեգնաձորի շրջանում, Ագարակաձոր, Շատին գյուղերի դպրոցներում եղել է ուսմասվար, դասավանդել է հայոց լեզու և գրականություն։ 1935-1939 թվականներին սովորել և ավարտել է Երևանի Խաչատուր Աբովյանի անվան մանկավարժական ինստիտուտի լեզվագրական ֆակուլտետը և զորակոչվել է բանակ։
1942 թվականին Մովսիսյանը մասնակցել է Ստալինգրադի ճակատամարտին։ Պարգևատրվել է «Խիզախության համար» և «Ստալինգրադի պաշտպանության համար մեդալներով։ Մասնակցել է նաև 87-րդ գվարդիական հրետանային դիվիզիայի 192-րդ գվարդիական հրետգնդում Քյոնիգսբերգի գրավմանը։ Պարգևատրվել է «Քյոնիգսբերգի գրավման համար» և «1941-1945 թթ. Հայրենական պատերազմում Գերմանիայի դեմ տարած հաղթանակի համար» մեդալներով և շնորհակալագրերով։ 1944 թվականին, մարտի դաշտում ընդունվել է կոմունիստական կուսակցության շարքերը։ 1945 թվականի ամռանը զորամասի կազմում տեղափոխվել է Հեռավոր Արևելք, մասնակցել իմպերիալիստական Ճապոնիայի ջախջախմանը։ Պարգևատրվել է «Ճապոնիայի դեմ տարած հաղթանակի համար» մեդալով։ 
Պատերազմի ավարտից հետո զորացրվել է և Երևանի№ 37 և 54 միջնակարգ դպրոցներում դասավանդել հայոց լեզու և գրականություն։ Աշխատել է նաև «Խորհրդային դպրոց», «Ավանգարդ» թերթերում և «Խորհրդային գրականություն» ամսագրում։
Մովսիսյանը եղել է անհատական թոշակառու, Մեծ հայրենականի և աշխատանքի վետերան, 21-րդ բանակի վետերանների խորհրդի անդամ։


== Պարգևներ ==
«Խիզախության համար» մեդալ
«Ստալինգրադի պաշտպանության համար մեդալ
«Քյոնիգսբերգի գրավման համար» մեդալ
«Ճապոնիայի դեմ տարած հաղթանակի համար» մեդալ
«1941-1945 թթ. Հայրենական պատերազմում Գերմանիայի դեմ տարած հաղթանակի համար» մեդալ


== Ծանոթագրություններ ==
Մարմելադե արջուկներ

Մարմելադե արջուկներ (գերմ.՝ Gummibärchen) — քաղցրեղեն՝ պատրաստված դոնդողի հումքով և փոքրիկ արջուկների ձևաչափով։ Բաղադրիչների մեջ են մտնում նաև շաքար, գլյուկոզայի օշարակ, կիտրոնաթթու, սննդային ներկանյութեր և այլ բաղադրիչներ։ Կոնֆետի չափը մոտ 2 սմ է (0,79 դյուիմ)։
Մարմելադե արջուկներ արտադրությունը սկսվել է Գերմանիայում։ 1920  թվականին  Հանս Ռիգել ավագը, որը Բոննում հրուշակեղենի գործարանի սեփականատերն էր, հիմնադրել է Haribo ընկերությունը, իսկ 1922 թվականին հնարել է մարմելադե արջուկները։ Շուտով դրանք դառնում են երեխաների սիրելին։ 1960-ական թվականներին հայտնվեցին կոնֆետի տարբեր տեսակներ, որոնք տարբերվում էին միմյանցից իրենց գույնով, ձևով և համով։
Մարդու  առողջությանը պատճառած կոնֆետի վնասի հարցը համարվում է քննարկելի։ Հաճախ է նշվում, որ այս մթերքի հաճախակի օգտագործումը կարող է վնասել հատկապես երեխաների ատամները։
Ուոլթ Դիսնեյ ընկերությունում նկարահանվել է «Գամմի արջուկի արկածները» մուլտիսերիալը։


=== Արտադրանք ===
Մարմելադե արջուկները  հումք են հանդիսանում շատ այլ արտադրանքների  համար։


== Ծանոթագրություններ ==


== Գրականություն ==
Christian Breuer: Tierischer Genuss. In: Franz Metzger (Hrsg.): Zipp und zu. Stuttgart 2008. ISBN 978-3-8062-2165-7, S. 37-39.
Eckard Sackmann, Uwe Scheutzel: Ursus Latex: Das Gummibärchen-Buch, Hamburg 1990, Sackmann und Hörndl, ISBN 3-924623-74-0
Olaf Schumacher: Die Goldbären in der Geschichte. Haribo, frech — lustig — bärig — gut. Bonn 2001.
Dietmar Bittrich, Das Gummibärchen-Orakel, Goldmann Verlag 1998, ISBN 978-3442441648
Մալոտենկաշևո

Մալոտենկաշևո (ռուս.՝ Малотенькашево, բաշկիրերեն՝ Бәләкәй Теңкәш), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 187 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ահուտի Պրասադ

Ադուսիմիլի Ջանարդհան Վարապրասադ (անգլ.՝ Adusumilli Janardhan Varaprasad, տելուգու՝ అడుసుమిల్లి జనార్ధన వరప్రసాద్, առավել հայտնի է որպես Ահուտի Պրասադ), հնդիկ դերասան։ Մի քանի աղբյուրների համաձայն նկարահանվել է 100-300 ֆիլմերում` տելուգու, կաննադա, հինդի և թամիլերեն լեզուներով։  Կինոյի արտիստների ակադեմիայում զբաղեցրել է քարտուղարի պաշտոն (անգլ.՝ Movie Artistes Association):


== Կենսագրություն ==
Ահուտի Պրասադը ծնվել է 1958 թվականի հունվարի 2-ին Անդխարա-Պրադեշ նահանգի Կրիշնա շրջանի Կոդուրու գյուղում, Ադուսիմիլլի Ռամա Ռաո և Խայմավատի ընտանիքում։ Նա դեռ երեխա էր, երբ ընտանիքի հետ տեղափոխվել է Կարնատակա նահանգ։ Քոլեջում սովորելու տարիներին տարվել է դերասանական խաղով և քոլեջը ավարտելուց հետո ընդունվել է  կինոյի և  հեռուստատեսության համալսարան (անգլ.՝ Madhu Film and TV Institute of Acting) Հայդարաբադում։
Իր առաջին դերը Պրասադը ստացել է  «Ee Prasnaku Baduledi » կինոնկարում,  սակայն առաջինը վարձույթի է հանվել «Վիկրամ» ֆիլմը, որտեղ առաջնախաղ է ունեցել Ակինենի  Նագարջունը։ Դերասանը  ստացել է «Ահուտի» մականունը , համանուն ֆիլմում չարագործի դերը փայլուն կատարելու շնորհիվ:
1980-ականներին իր կարիերայի վաղ փուլերում  Պրասադը  բացասական դերեր է մարմնավորել, հետագայում նա անցել է  կատակերգական դերերի։ Նրա լավագույն ֆիլմերից են Indra (2002), Malliswari (2004), Full Moon (2007) և Bendu Apparao RMP (2009) ֆիլմերը։
«Սիրո շունչ» ֆիլմում դերասանուհի Տաբուի հոր դերը մարմնավոելու շնորհիվ նա դրական արձագանքների է արժանացել։ 2003 թվականին «Nasu Ninnu Premistunnanu» ֆիլմում լավագույն բացասական դերի համար Պրասադը  արժանացել է Nandi մրցանակի, իսկ լավագույն բնահատուր դերի համար`  «Լիալուսին» (2008) ֆիլմում, որտեղ  մարմնավորել է հարբեցող տանտիրոջ։  Չնայած դերասանը ծնվել է Կրիշնա շրջանում, նա վարպետորեն տիրապետում էր Արևելյան և Արևմտյան Գոդավարի շրջանների արտասանությանը։
2011 թվականին դերասանի մոտ ախտորոշվել է գունավոր քաղցկեղ : Չնայած իր հիվանդությանը` նա մինչև վերջին օրերը շարունակել է նկարահանվել ֆիլմերում։ Նրա կենդանության օրոք թողարկված վերջին ֆիլմը Rowdy Fellow էր, Նառա Ռոխատոյի մասնակցությամբ։ Եվս մի քանի ֆիլմ` Rudramadevi »  և «Sankara,  թողարկվել են նրա մահից հետո։
Դերասանը ընտանիքի հետ վերջին տարեդարձը նշել է ուրբաթ՝ հունվարի 2-ին : Սակայն շաբաթ օրը` երեկոյան, նրա վիճակը կտրուկ վատթարացել է և նրան տեղափոխել են Կրիշնայի բժշկական գիտությունների ինստիտուտ (անգլ.՝ Krishna Institute of Medical Sciences), որտեղ 2015 թվականի  հունվարի  4-ին նա մահացել է։ Ահուտի Պրասադը դիակիզվել է երկուշաբթի՝ Երրագադ թաղամասի դիակիզարանում, այն բանից հետո, երբ հարազատներն ու գործընկերները կատարել են վերջին ծեսը։
Դերասանն ամուսնացած էր Վիժայա Նիրմալայի հետ, նրանք ունեին երկու որդի` Բհարանին և Քարթիկին։


== Ծանոթագրություններ ==
Եգորիևի շրջան

Եգորիևի շրջան (ռուս.՝ Егорьевский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1935 թվականին։ Վարչական կենտրոնը՝ Նովոեգորևսկոե։


== Աշխարհագրություն ==
Շրջանի տարածքի մակերեսը կազմում է 2500 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 14117 մարդ։ Բնակչության խտությունը կազմում էր 5,65 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հերմաս

Հերմաս, I կամ II դարի քրիստոնյա հեղինակ, գրել է հուդայա–քրիստոնեական բնույթի պարականոն «Հովիվը» երկը։ Հնագույն եկեղեցում Հերմասը համարվել է Պողոս առաքյալի` հռոմեացիներին ուղղված նամակում նշված նույնանուն անձնավորությունը (Թուղթ առ Հռոմեասցիս, 16.14)։ «Հովիվը» իրենից ներկայացնում է հայտնությունների ժողովածու, որոնք տրվում են հեղինակին երկու երկնային էակների՝ մի պատկառազդու ծեր տիկնոջ և հովվի կերպարանքով հրեշտակի միջոցով։  
Տեքստի սկզբում հայտարարվում է հեղինակի՝ Հերմասի անունը։
Համաձայն երկրորդ տեսիլքի մի հատվածի Հերմասը պատվեր է ստանում եկեղեցուց պատրաստելու հայտնության երկու օրինակ՝ մեկն ուղարկելու համար Կղեմեսին՝ այլ քաղաքներ ունենալու համար Կղեմեսին՝ այլ քաղաքներ առաքելու համար։ Կղեմեսն անկասկած Կղեմես Հռոմեացի հայրապետն է։
Արտաքնապես գործը բաժանված է երեք մասի՝ հինգ տեսիլք, 12 պատվիրաններ, 10 առակներ։ Գրքի նպատակն է՝ առաջնորդել մարդկանց դեպի զղջումը և սովորեցնել ապրել բարոյական կյանքով և առաքինությամբ։


== Աղբյուր ==
Եզնիկ Ծ. Վարդապետ, Հայրաբանություն, Ա մաս, Էջմիածին, 1996։
Օրադուր Ֆանե

Օրադուր Ֆանե (ֆր.՝ Oradour-Fanais), համայնք Ֆրանսիայի Նոր Ակվիտանիա մարզի Շարանտ գավառում:
Բնակչությունը 2008 թվականի դրությամբ կազմում է 371 մարդ, բնակչության խտությունը` 14.05 մարդ/կմ²: Բնակավայրը զբաղեցնում է 26.41 կմ² տարածք:


== Աշխարհագրություն ==
Գտնվում է Փարիզ քաղաքից 330 կմ հարավ, Պուատիե քաղաքից` 65 կմ հարավ-արևելք, Անգուլեմ քաղաքից` 75 կմ հյուսիս-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 216 աշխատունակ (15-64 տարեկան) բնակիչ, որոնցից ակտիվ էին 125-ը, իսկ ոչ ակտիվները` 91: Ակտիվության ցուցանիշը կազմում է 57,9 %: 125 աշխատունակ մարդկանցից աշխատել է 111 անձ (69 տղամարդ և 42 կին): Գործազուրկ են եղել 14 անձ (8 տղամարդ և 6 կին): 91 անաշխատունակներից 11-ը եղել են աշակերտներ կամ ուսանողներ, 34-ը` թոշակառուներ, իսկ 46-ը չեն աշխատել տարբեր պատճառներով:


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստաֆոլո

Ստաֆոլո  (իտալերեն՝ Staffolo), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 2334 մարդ (2008), բնակչության խտությունը՝ 84 մարդ/կմ²։ Տարածքը կազմում է 28 կմ²։ Փոստային ինդեքս՝ 60039։ Հեռախոսային կոդ՝ 0731։
Քաղաքի պատմական հուշարձաններից են Սան Ֆրանչեսկո, Կիեզա Դելլա Մադոննա դելլա Կաստելարետա, Սանտ՛ Էդիջիո եկեղեցիները։


== Ժողովրդագրություն ==


== Համայնքի վարչակազմ ==
Հեռախոսահամար։ 0731 779218
Էլեկտրոնային փոստ։ comune.staffolo@provincia.ancona.it
Պաշտոնական կայք։ http://www.comune.staffolo.an.it/Engine/RAServePG.aspx Archived 2009-05-19 at the Wayback Machine.


== Արտաքին հղումներ ==
http://www.comune.staffolo.an.it/Engine/RAServePG.aspx Archived 2009-05-19 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պաշկովցի (գյուղ, Խոտինի շրջան)

Անվան այլ կիրառումների համար տե՛ս՝ ՊաշկովցիՊաշկովցի (ուկրաիներեն՝ Пашківці), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Պաշկովցի գյուղում բնակվում էր 1 027 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
She (երգ, Green Day)

«She», ամերիկյան ռոք խմբի՝ Green Day-ի երրորդ ստուդիական ալբոմի՝ Dokkie-ի ութերորդ սինգլ։ Սինգլը թողարկվել է 1995 թվականի մայիսի 5-ին։


== Երգացանկ ==


=== Պրոմո ===
"She" - 2։14


== Վարկանշային աղյուսակ ==


== Ծանոթագրություններ ==


== Արտաքին հղումներ ==
Սինգլի ամբողջական բառերը metrolyrics կայքում Archived 2015-09-07 at the Wayback Machine.
Կապուստինո (ավան, Ժովտնևի շրջան)

Կապուստինո (ուկրաիներեն՝ Капустине), ավան Ուկրաինայի Նիկոլաևի մարզի Վիտովսկի շրջանում։
2001 թվականի տվյալներով Կապուստինո ավանում բնակվում էր 517 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նորայր Մուշեղյան

Նորիկ (Նորայր) Թագվորի Մուշեղյան (նոյեմբերի 2, 1935(1935-11-02), Երևան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 23, 2011(2011-12-23), Երևան, Հայաստան), հայ խորհրդային ըմբիշ, հայաստանցի աշխարհի առաջին չեմպիոն (1958) և գավաթակիր։ 1986 թվականին հիմնել է «Զորավար Անդրանիկ» համազգային միությունը։ ԽՍՀՄ սպորտի վաստակավոր վարպետ (1963), ՀԽՍՀ վաստակավոր մարզիչ (1967), ՀԽՍՀ ֆիզկուլտուրայի և սպորտի վաստակավոր գործիչ (1980), ազատ ոճի ըմբշամարտի աշխարհի չեմպիոն և գավաթակիր (1958), ԽՍՀՄ չեմպիոն (1958-1959), ԽՍՀՄ ժողովուրդների II սպարտակիադայի հաղթող (1959), համամիութենական կարգի մրցավար (1974)։ ԽՄԿԿ անդամ 1967 թվականից։


== Կենսագրություն ==
Ավարտել է Երևանի ֆիզիկական կուլտուրայի ինստիտուտը (1957)։ 1966 թվականից Երևանում կազմակերպված օլիմպիական ռեզերվի ըմբշամարտի մասնագիտացված մարզադպրոցի տնօրենն է։ 1968 թվականին մարզել է ազատ ըմբշամարտի ԽՍՀՄ օլիմպիական հավաքականը։ 1971-1974 թվականներին եղել է Աֆղանստանի ըմբշամարտի ազգային օլիմպիական թիմի մարզիչ (թիմը մասնակցել է Մյունխենի օլիմպիական խաղերին, 1972)։ Պարգևատրվել է Աշխատանքային կարմիր դրոշի շքանշանով։
1961 թվականին նրա պատվին հիմնադրվեց ըմբշամարտի հանրապետական մարզադպրոցը, որը նա երկար տարիներ ղեկավարում էր։
Նորայր Մուշեղյանին շնորհվել է վաստակավոր մարզչի, ՀՀ ֆիզկուլտուրայի և սպորտի վաստակավոր գործչի պատվավոր կոչումներ, եղել է ԽՍՀՄ-ի և Աֆղանստանի հավաքականների ավագ մարզիչը։ Արժանացել է ԽՍՀՄ «Աշխատանքային կարմիր դրոշի», «Ժողովուրդների բարեկամության» շքանշանների և բազմաթիվ այլ պարգևների։


== Ծանոթագրություններ ==
Գոլենբերգ (Հաֆելլանդ)

Գոլենբերգ (գերմ.՝ Gollenberg, քաղաք Գերմանիայի Բրանդենբուրգ երկրամասում։
Գտնվում է Հաֆելլանդ շրջանի կազմում։ Բնակչությունը 429 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 30,50 կմ² տարածք։ Պաշտոնական կոդ՝ 12 0 63 094։


== Ծանոթագրություններ ==


== Արտաքին հղումներ ==
Պաշտոնական էջ
Խերխանի պատմության և մշակույթի անշարժ հուշարձանների ցանկ (Մարտունու շրջան)

Այս հոդվածը ներկայացնում է Արցախի Հանրապետության Մարտունու շրջանի Խերխան գյուղի պատմության և մշակույթի հուշարձանների ցանկը։ Ցանկում ներառված է ընդամենը 3 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Մեծ հոգսեր փոքր տղայի պատճառով

«Մեծ հոգսեր փոքր տղայի պատճառով» (ռուս.՝ «Большие хлопоты из-за маленького мальчика»), խորհրդային սև-սպիտակ մանկական գեղարվեստական ֆիլմ, որը նկարահանել են ռեժիսորներ Ալեքսանդր Մուրատովը և Վենիամին Վասիլկովսկին Ա․ Դովժենկոյի անվան կինոստուդիայում։


== Սյուժե ==
Կիևի կինոստուդիայում ֆիլմի նկարահանումների ժամանակ կորել է փոքրիկ դերասանը՝ 5-ամյա Բորյան. նա աննկատ հեռացել է 13-րդ դուբլի նկարահանումներից։ Շրջելով կինոստուդիայում՝ տղան պատահաբար մասնակցում է մեկ այլ ֆիլմի նկարահանումներին, իսկ հետո մտնում է մանկական խաղահրապարակի տիեզերական հրթիռի մեջ, որը շուտով բեռնվում է բեռնատարի վրա և հեռանում կինոստուդիայից։ Բորյային արդեն փնտրում են, որոնումներին միանում է ոստիկանության լեյտենանտ Թամարա Վասիլևնան։ Տղային փնտրում են տղայի Կիևի տարբեր վայրերում։ Արդյունքում «մեծ հոգսերից» հետո Բորյային գտնում են կրկեսում։


== Դերերում ==
Պետյա Շելեստ – Բորյա
Մարինա Լովեյկո – Բորյայի ընկերուհին
Տատյանա Պելտցեր – Արթուրի տատը
Վլադիմիր Ալեքսեենկո – ոստիկանության ավագ
Վիկտոր Իվանով – ֆանտաստիկ ֆիլմի ռեժիսոր
Անյա Օրժեշկովսկայա
Մարինա Պրոկոպենկո
Իգոր Չեռնով – Արթուր
Ալյոշա Դոբրովոլսկի – Ալյոշա


=== Էպիզոսներում ===


== Նկարահանող խումբ ==


== Ծանոթագրություններ ==
Միխայլովկա (գյուղ, Միշկինսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка, բաշկիրերեն՝ Михайловка), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Beautiful People

Beautiful People՝ Քրիս Բրաունի և Բենի Բենասիի երգը, թողարկվել է Բենի Բենասիի` Electroman և Քրիս Բրաունի` F.A.M.E ալբոմներում որպես առանձին սինգլ։ Երգը գրել են Brown-ը, Jean Baptiste-ը, Marco Benassi-ն և Allessandro Benassi-ն։ Beautiful People-ը էլեկտրո հաուս ոճի երգ է, որը պարունակում է եվրոփոփի տարրեր։ Այն ստացել է դրական գնահատականներ քննադատների կողմից, որոնք գովել են երգը ձայնի համար։ Երգը ընդգրկվել է Hot Dance Club Songs-ում (ԱՄՆ), UK Dance Chart-ում և New Zealand Singles Chart-ում։ Նա նաև հասել է առաջին հորիզոնականի ARIA Singles Chart-ում։


== Հիթ-շքերթներ և հավաստագրեր ==


== Թողարկման ամսաթվեր ==


== Ծանոթագրություններ ==
Հերման Օբերտ

Հերման Յուլիուս Օբերտ (գերմ.՝ Hermann Julius Oberth, հունիսի 25, 1894(1894-06-25)[…], Սիբիու, Ռումինիա - դեկտեմբերի 28, 1989(1989-12-28), Նյուրնբերգ, Միջին Ֆրանկոնիա, Բավարիա, Գերմանիայի Ֆեդերատիվ Հանրապետություն), գերմանացի ֆիզիկոս և ինժեներ, հրթիռային տեխնիկայի և տիեզերագնացության հիմնադիրներից։
Սովորել է Մյունխենի (1913-1914, 1919-1920), Կլուժի (1919), Գյոթինգենի (1920-1921), Հայդելբերգի (1921-1923) համալսարաններում։
Աշխատել է Ռումինիայում, Ավստրիայում, Գերմանիայում (1940-1945, մասնավորապես Պենեմյունդեում), Իտալիայում, ԱՄՆ-ում (մասնակցել է ամերիկացի ԵԱԱ-ների և մի շարք հրթիռների ստեղծման աշխատանքներին), 1958-ից՝ ԳՖՀ–ում։
Օբերտը մշակել է հրթիռների թռիչքի տեսության և մթնոլորտի հետազոտման համար դրանց օգտագործման մի շարք հարցեր։ Հրթիռային տեխնիկայի և տիեզերական թռիչքների գերմանական ընկերության (1963 թվականից կոչվում է Օբերտի անվամբ) հիմնադիրներից է։ 1951 թվականին ընկերությունը սահմանել է Օբերտի անվամբ մեդալ, որը շնորհվում է հրթիռային տեխնիկայի և տիեզերագնացության բնագավառի հիմնարար հետազոտությունների և ակնառու նվաճումների համար։


== Ծանոթագրություններ ==
Վուլկանացում

Վուլկանացում, հում կաուչուկից ռետինի ստացման պրոցես, որի ընթացքում կաուչուկի գծային մակրոմոլեկուլները «կարվում» են իրար ընդլայնական քիմիական կապերով, առաջացնելով տարածական ցանց։ Վուլկանացումը մեծացնում է կաուչուկի մեխանիկական կայունությունը, առաձգականությունը, էլաստիկությունը, ջերմադիմացկունությունը և ցրտադիմացկունությունը, փոքրացնում գազաթափանցիկությունը, ուռչելիությունը և լուծելիությունը օրգանական լուծիչներում։ Սովորական կաուչուկները (բնական, բուտադիենային, բուտադիենստիրոլային և այլն) վուլկանացնում են մեծ մասամբ ծծմբով (140— 180 °C)։ Ծծմբային վուլկանացմամբ ստացված ռետինում միջմակրոմոլեկուլային կամրջակները պարունակում են ծծմբի (1–4) ատոմներ։ Կաուչուկին 0,5—5% զանգվածով ծծումբ ավելացնելիս ստացվում է փափուկ ռետին (օգտագործվում է դողեր, խողովակներ, գնդակներ պատրաստելու համար), 30—50% ավելացնելիս՝ ոչ առաձգական և կարծր զանգված (էբոնիտ)։ Վուլկանացնող նյութը (ծծումբ և այլն) ավելացնում են կաուչուկային վուլկանացման արագացուցիչների, վուլկանացման ակտիվատորների և ռետինին շահագործման համար անհրաժեշտ հատկություններ հաղորդող այլ հավելանյութերի (մուր, կավիճ, կաոլին, պլաստիֆիկատորներ, հակածերացնողներ և այլն) հետ խառնելուց հետո։ Վուլկանացման արագացուցիչները (2- մերկապտաբենզաթիազոլի սուլֆենամիդային ածանցյալներ և այլն) կրճատում են վուլկանացման տևողությունը, իսկ վուլկանացման ակտիվատորները (ամենից հաճախ՝ 3—5% ZnO) մեծացնում են մակրոմոլեկուլների կարվածության աստիճանը, ստացվում է լավագույն հատկություններ ունեցող և մաշակայուն ռետին։

Վուլկանացման այն տևողությունը, որի ընթացքում ստացվում է հատկությունների լավագույն համադրությամբ ռետին, կոչվում է օպտիմում։Ծծմբային վուլկանացումը արդյունաբերության մեջ իրականացնում են հատուկ կաղապարներում՝ ճնշման տակ տաքացնելով (ստացվում են ռետինի պատրաստի առարկաներ կամ կիսապրոդուկտներ)։ Հատուկ նշանակության ռետիններ ստանալու համար օգտագործում են այլ վուլկանացնող նյութեր կամ իոնացնող ճառագայթներ (ճառագայթային վուլկանացում)։ Օրինակ, սիլիցիումօրգանական և հագեցած էթիլենպրոպիլենային կաուչուկները վուլկանացնում են բենզոիլի, երրորդային բութիլի և այլ գերօքսիդներով, քլորապրենային և կարբօքսիլատային կաուչուկները՝ ցինկի, մագնեզիումի օքսիդներով, ուրետանային էլաստամերները՝ իզոցիանատներով, ֆտորկաուչուկները՝ երկեռֆտորմեթիլերկֆենիլմեթանով և այլն։
Գյորիլ Սնորոեգգեն

Գյորիլ Սնորոեգգեն, (նորվ.՝ Gøril Snorroeggen, փետրվարի 15, 1985(1985-02-15), Տրոնհեյմ, Նորվեգիա), նորվեգացի հանդբոլիստ, խաղում է ձախ  պաշտպանի  դիրքում։ Ներկայումս որևէ ակումբի կազմի մեջ չի մտնում, վերջին ակումբը, որին անդամակցել է, եղել է «Էսբերգ» ակումբը։


== Կարիերա ==


=== Ակումբային ===
Եղել է դպրոցական «Կատտեմ» ակումբի աշակերտուհի, 16 տարեկան հասակում ծնողների խորհուրդով տեղափոխվել է «Բյոսեն» ակումբ։ Հանդբոլին զուգահեռ հետաքրքրվել է նաև  ֆուտբոլով։ Առաջին անգամ  ելույթ է ունեցել 2003 թվականին՝ երկրի առաջնությունում, 2005-ից մինչև 2007 թվականը  եղել է փոխչեմպիոն (2004 և 2005 թվականների մրցաշրջանում դարձել է լավագույն ռմբարկու)։ 2007 թվականին դուրս է եկել գավաթներ կորղների Գավաթի եզրափակիչ, 2010  թվականից պաշտպանել է դանիական Էսբերգի գույնը։ 2013 թվականի ամռանը Գյորիլը դադարեցրել է պարապմունքները, որովհետև ուսումը շարունակել է բժշկական համալսարանում։


=== Հավաքականի կազմում ===
Գյորիլը խաղացել է 102 խաղ և հարվածել 224 գոլ։ Առաջին դեբյուտը տեղի է ունեցել 2004 թվականի հոկտեմբերի 22-ին, ընդդեմ Ֆրանսիայի։ 2008 և 2012 թվականների Օլիմպիական խաղերում հաղթել է, 2007  թվականին դարձել է բրոնզե մեդալակիր, ինչպես նաև հաղթել է 2011 թվականի աշխարհի առաջնությունում, 2004 և 2006 թվականների Եվրոպայի առաջնությունում ստացել է երկու ոսկե մեդալ։ 2013 թվականի հունվարին Գյորիլը դադարել է ելույթ ունենալ հավաքականի կազմում։


== Ծանոթագրություններ ==


== Արտաքին հղումներ ==
Գյորիլի էջը Եվրոպայի հոնդբոլի ֆեդերացիայի կայքում (նորվ.)
Գյորիլ Սնորոեգգեն Archived 2020-04-17 at the Wayback Machine.
Ցյուրիխի տեխնիկական բարձրագույն դպրոց

Ցյուրիխի տեխնիկական բարձրագույն դպրոց (գերմ.՝ Eidgenössische Technische Hochschule Zürich, անգլ.՝ Swiss Federal Institute of Technology Zurich), բուհ Շվեյցարիայի Ցյուրիխ քաղաքում։ Ցյուրիխի բարձրագույն տեխնիկական դպրոցը հիմնադրվել է 1855 թվականի հոկտեմբերի 16-ին և համարվում է Շվեյցարիայի և ամբողջ աշխարհի առաջատար բուհերից մեկը։ Այժմ բուհն աշխարհի համալսարանների շարքում գրավում է 8-րդ տեղը՝ գիտական, ինժեներական և տեխնիկական առարկաների ուսուցմամբ և երկրորդն է Եվրոպայում Քեմբրիջի համալսարանից հետո։
Ինստիտուտի 21 պրոֆեսորներ և ուսանողներ Նոբելյան մրցանակի են արժանացել, որոնցից ամենահայտնին Ալբերտ Այնշտայնն է, ով մրցանակն ստացավ 1921 թվականին, իսկ վերջինը՝ Կուրտ Վյուտրիխը՝ 2002 թվականին։ Հանդիսանում է IDEA League-ի (Եվրոպայի 5 առաջատար տեխնիկական բուհերի ստրատեգիական միություն) և Հետազոտական համալսարանների միջազգային միության անդամ։


== Ծանոթագրություններ ==
Սելցո (գյուղ, Ռատնովի շրջան)

Անվան այլ կիրառումների համար տե՛ս՝ ՍելցոՍելցո (ուկրաիներեն՝ Сільце), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1844 թվականին։
2001 թվականի տվյալներով Սելցո գյուղում բնակվում էր 608 մարդ։ Բնակավայրը զբաղեցնում է 1,54 կմ² տարածք։ Բնակչության խտությունը կազմում էր 394,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ողական

Ողական, ամրոց Մեծ Հայքի Տուրուբերան նահանգի Տարոն գավառում, ի սկզբանե Սլկունի նախարարական և քրմական տոհմի, այնուհետև Մամիկոնյան նախարարական տան ոստանը։ Գտնվել է Արածանի գետի ձախ ափի բարձրադիր բլրի վրա, այն մասում, որտեղ գետը մտնում է Մշո դաշտը։ Ներկայիս անվանումը՝ Մերջիմեք-քալե։ Աշխարհագրական կոորդինատները՝ 38°57'30.53"N, 41°31'24.46"E։
Հիմնադրման ժամկետն անհայտ է։ Առաջինը հիշատակվել է հույն աշխարհագիր Ստրաբոնը՝ Օլանե ձևով։ Մինչև 320-ական թվականները եղել է Սլկունի տոհմի իշխանանիստ կենտրոնը։ Տրդատ Բ Մեծի դեմ Սլկունյաց Սլուկ իշխանի ապստամբությունից և նրա սպանությունից հետո Տրդատի հրամանով Ողականը տրվել է Մամիկոնյան նախարարական տոհմին՝ որպես ժառանգական սեփականություն՝ դառնալով նրանց կենտրոնատեղին։ Պապ թագավորի գահակալման տարիներին (369-374) Ողականը պատականել է Տարոնի իշխան Մուշեղ Մամիկոնյանին։ Վերջինս Ողական հրավիրելով Հայր Մարդպետին՝ նրան նետել է զնդան, այնուհետև ՝ մահապատժի ենթարկել։ Արաբական նվաճումների ժամանակ Գագիկ Արծրունին Ողականում մեկ տարի դիմադրել է բերդը պաշարած արաբներին։ Ողականի մասին աղբյուրներում այլ տեղեկություններ չեն հանդիպում։
Հարություն Սահակյան

Հարություն Գրիգորի Սահակյան (1916, Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - 1988), հայ թատերական նկարիչ, ՀԽՍՀ վաստակավոր մանկավարժ (1965)։


== Կենսագրություն ==
Սովորել է Լենինականի նկարչական դպրոցում։ 1941 թվականին ավարտել է Երևանի գեղարվեստի ուսումնարանը։ 1941-1944 թվականներին աշխատել է Երևանի պատանի հանդիսատեսի և Կիրովականի դրամատիկ թատրոններում։ Ձևավորել է «Մաշենկա», «Խաթաբալա», «Զոյա», «Չար ոգի», «Պաղտասար աղբար» բեմադրությունները։ 1945-1960 թվականներին Լենինականի թատրոնում ձևավորել է՝ «Գաղտնի պատերազմ», «Կանար փողոց», «Պատվի համար», «Նամուս» բեմադրությունները։ Զբաղվել է մանկավարժական գործունեությամբ, 1965 թվականին արժանացել է Հանրապետության վաստակավոր մանկավարժի պատվավոր կոչման։


== Ծանոթագրություններ ==
Կածարաթ ամրոց

Կածարաթ, դղյակ Հայաստանի Հանրապետության Տավուշի մարզի Տավուշ գյուղի հարավային կողմում գտնվող սարի վրա։


== Աշխարհագրություն ==
Ինչպես գրում էր Մակար եպ. Բարխուդարյանը 1895 թվականին հրատարակված իր «Արցախ» գրքում, «սարի բերդաբարձ մասը միապաղաղ և ապառաժ քար է, որը հարավային և արևմտյան կողմերը վիմահերձ են. իսկ արևելյան և հարավային կողմերը խիստ զառիվայր լանջեր։ Միապաղաղ քարաժայռի գագաթի շուրջը պարսպված է քարուկիր պատով և ձևացրած փոքրիկ դղյակ»։


== Պատմություն ==
1190-1284 թվականներին գոյություն է ունեցել Վահրամյանների Գագի իշխանությունը, որի կազմի մեջ էր մտնում նաև Կածարաթ դղյակը։


== Ճարտարապետություն ==
Դղյակի երկարությունը կազմում է 50 մետր, լայնությունը՝ 20։
Արևելյան մասում պատի ներսում կա վիմափոր մի ջրավազան, որի ջուրը բերված է Ճգնավորի աղբյուրից խեցեղեն խողովակներով մինչև դղյակի ստորոտը, որտեղից էլ այն կապված է ջրավազանի հետ։ Համաձայն Բարխուդարյանի. «երբեմն ելնում են խողովակներիցն գերեզման փորելու ժամանակ, քանզի մօտ է սուրբ Գէորգ մատուռն և հանգստարանն»։
Դղյակի տակը կա վիմափոր քարայր, որի մուտքն է միայն հյուսիսարևելյան կողմից։ Այցելուները մտնելով նախ տեսնում են մի փոքր քարայր, որից մի այլ մուտք տանում է վիմափոր քարայրին։ Դեռ 19-րդ դարի վերջին Մակար եպ. Բարխուդարյանը վկայում էր. «այժմ հող լցուած է թե առաջին և թե երկրորդ մուտքն, վասն որոյ դժուարութեամբ է մուտ գործուում ներս»։
Չուրկինո (գյուղ, Կոլոմենսկի շրջան)

Անվան այլ կիրառումների համար տե՛ս՝ ՉուրկինոՉուրկինո (ռուս.՝ Чуркино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլորի պատերազմն ընդդեմ բոլորի

«Բոլորի պատերազմը բոլորի դեմ»  (լատ.՝ Bellum omnium contra omnes), սոցիալական փիլիսոփայության հայեցակարգ, որն առաջարկել է անգլիացի փիլիսոփա Թոմաս Հոբսը իր հայտնի «Լևիաթան» աշխատության մեջ։

Նա պնդում է, որ բնական վիճակում մարդիկ ապրում են միմյանց հետ մշտական պայքարի և պատերազմի մեջ՝ ռեսուրսների և իշխանության համար մրցակցության պատճառով։ Արդյունքում նման պայմաններում մարդկանց կյանքը դառնում է «միայնակ, ստոր, դաժան ու կարճ»։ Հոբսը կարծում էր, որ այս դաժանությունից խուսափելու համար մարդիկ պետք է իրենց իրավունքները փոխանցեն պետությանը։ Նա կարծում էր, որ պետությունը պետք է ունենա բռնության կիրառման մենաշնորհ, որպեսզի կարողանա պաշտպանել իր քաղաքացիներին ներքին ու արտաքին սպառնալիքներից։ Հոբսը պնդում էր, որ պետությունը պետք է լինի ուժեղ և կենտրոնացված, որպեսզի կարողանա արդյունավետորեն կատարել իր գործառույթները և կանխել հակամարտությունները հասարակության մեջ։
Այսպիսով, «Բոլորի պատերազմը բոլորի դեմ»-ը Հոբսի նախազգուշացումն է, որ առանց պետության և կառավարության մարդիկ չեն կարող ապրել խաղաղ և անվտանգ, և որ պետության ստեղծումը անհրաժեշտ պայման է կարգուկանոնի ապահովման և հասարակության բոլոր անդամների շահերի պաշտպանության համար։


== Ծանոթագրություններ ==


== Գրականություն ==
Государство и 'война всех против всех'.
Փիքսի Լոտ

Վիկտորյա Լուիզա Լոտ (անգլ.՝ Victoria Louise Lott, հունվարի 12, 1991(1991-01-12), Լոնդոն, Միացյալ Թագավորություն, առավել հայտնի է Փիքսի Լոտ (անգլ.՝ Pixie Lott) անվամբ), բրիտանացի երգչուհի, երգերի հեղինակ և պարուհի։


== Կենսագրություն ==
Ծնվել է 1991 թվականի հունվարի 12-ին Բրոմլիում։ 13 տարեկան հասակում ընտանիքի հետ տեղափոխվել է Բրենտվուդ։
Նրա դեբյուտային «Mama Do (Uh Oh, Uh Oh)» սինգլը թողարկվել է 2009 թվականին և կարճ ժամանակահատվածում հայտնվել է շքերթների առաջին հորիզոնականներում, այդ թվում նաև UK Singles Chart շքերթում։ Նրա երկրորդ` «Boys and Girls» սինգլը նույնպես բարձր դիրքեր է գրավել չարթերում։ Դեբյուտային «Turn It Up» ստուդիական ալբոմը թողարկվել է 2009 թվականի սեպտեմբերին։ Ալբոմը զբաղեցրել է UK Albums Chart չարթի վեցերորդ հորիզոնականը, այն նաև երկու անգամ պլատինե է դարձել։
2010 թվականին ԱՄՆ-ում թողարկել է «Boys and Girls» սինգլը և իր դեբյուտային ալբոմի ընդլայնված տարբերակը՝ «Turn It Up Louder» անվամբ։
2011 թվականի նոյեմբերի 7-ին թողարկվել է նրա երկրորդ ստուդիական ալբոմը` «Young Foolish Happy»-ն։ Ալբոմի առաջին սինգլը դարձել է «All About Tonight» երգը։
2014 թվականին թողարկվել է երգչուհու երրորդ` «Pixie Lott» ստուդիական ալբոմը։


=== Անձնական կյանք ===
2016 թվականի նոյեմբերից նշանված է մոդել Օլիվեր Չեշիրի հետ։


== Ազդեցություն ==
Փիքսին ասել է, որ իր երաժշտական ոճի վրա ամենաշատ ազդեցություններն են ունեցել Մրայա Քերին և Ուիթնի Հյուսթոնը։ Digital Spy կայքում Լոտը ասել է, որ իր երկրորդ ալբոմի հնչողությունը ավելի նման է այս երկու երգչուհիների հնչողությանը։


== Սկավառակագրություն ==


=== Ստուդիական ալբոմներ ===
Turn It Up (2009)
Young Foolish Happy (2011)
Pixie Lott (2014)


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Ալյե (գավառ)

Ալյե (ֆրանսերեն՝ Allier), գավառ կենտրոնական Ֆրանսիայում, անունն ստացել է համանուն գետից։

Ալյե դեպարտամենտի կարգային թիվն է՝ 03։


== Պատմություն ==
Ալյեի պատմությունը կապված է Բուրբոնների հետ, որոնց հետ առնչվում է համարյա ամբողջ տարածքը։ Ալյեն 1790 թ. մարտի 4-ին Ֆրանսիական հեղափոխության ժամանակ ձևավորված 83 դեպարտամենտներից մեկն է։ Ստեղծվել է նախկին Օվերն և Բուրբոններ գավառներից։
1940 թ. մարշալ Ֆիլիպ Պետենի կառավարությունը Վիշի բնակավայրն ընտրեց որպես մայրաքաղաք։ Վիշին դարձավ նաև դեպարտամենտի երկրորդ ենթապրեֆեկտուրան այն բանից հետո, երբ դեպարտամենտը Երկրորդ համաշխարհային պատերազմի ժամանակ գերմանացիների օկուպացրած և ազատ գոտիների դեմարկացիոն գծով բաժանվել էր երկու մասերի։


== Տնտեսություն ==
Առավել արտահայտիչ տնտեսության բնագավառներն են սննդի արտադրությունը, անտառամշակումը և կահույքի արտադրությունը, քիմիական բնագավառը, մետաղամշակումը և մետաղաձուլությունը, մեքենաշինությունը, էլեկտրատեխնիկայի, կաուչուկի արտադրությունը։
Դեպարտամենտի ՀՆԱ-ում գյուղատնտեսության բաժինը հասնում է 7%-ի։


== Զբոսաշրջություն ==

Ալյեն գետերի, անտառների և փոքր լեռների երկիր է, որտեղ դրոշմված են Բուրբոններ դուքսերի հետքերը։ Բնաշխարհն իր Տրոսե անտառով և Սիուլ գետի կիրճերով նպաստավոր է բնության գրկում ժամանցի՝ արշավներ և ձկնորսություններ կազմակերպելու համար։ Ջրաբուժությունը՝ Վիշիում գտնվող միջազգային ջրաբուժարանով, այս երկրամասի գլխավոր զբոսաշրջային հատվածն է։ Այստեղի բնության մեջ նաև բազմազան են պահպանված ավելի քան 500 դղյակները, ռոմանական եկեղեցիները և գեղեցիկ բնակատեղիները, որոնցից շատերը ժառանգություն են մնացել Բուրբոններից։ Բուրբոնների խոհանոցն արտացոլված է երկրամասի պատմության մեջ և առաջարկում է բարձրորակ մթերքներ՝ շարոլյան տավարի մսեղենը, Սեն-Պուրսեն (ֆր.՝ Saint-Pourçain) գինիները, Շարուի մանանեխը։ Ալյե գետում հանդիպում է Thymallus thymallus ձուկը, որին Ֆրանսիայում ասում են ombre des rivières (գետերի ստվերներ). Այն շատ բարձր են գնահատում իր նուրբ համի համար.
Զբոսաշրջային կարևոր վայրերից են՝

Հուշարձաններ՝Շատո լա Պալեսը (ֆր.՝ Château de La Palice), Վերածննդի դարաշրջանի իր նշանավոր կեսոնային առաստաղներով;
Բուրբոն-լ'Արշամբո դղյակը, որը Բուրբոնների օրրանն է։Եկեղեցիներ՝Մուլենի տաճարը, «Աստվածամայրը փառքի մեջ» եռանկարով;
Բուրբոների «Սեն-Դենի» եկեղեցին;
Սեն Վինսեն դը Շանտել աբբայությունը;Թանգարաններ՝«Բեմական զգեստի ազգային կենտրոնը»
Մանտենի տունը Մուլենում։Գործող տեղեր՝Զվարճանքի և կենդանիների Le PAL այգին
Պալեոպոլիս վայրը, որն ստեղծվել է հնէաբանության միջոցով երկրի և կյանքի մասին գիտելիքներ ստանալու համար։Երեք նշանավոր քաղաքները՝Մուլենը 15-րդ դարից ստացած պատմական ժառանգությունով;
Մոնլուսոնը՝ միջնադարյան հանդիսավոր մի քաղաք իր դղյակներով;
Վիշին՝ իր նշանավոր ջրաբուժարանով։


== Ծանոթագրություններ ==


== Արտաքին հղումներ ==
Ալյե պրեֆեկտուրայի կայք
Ալյեի գերագույն խորհրդի կայք
Ալյե դեպարտամենտի զբոսաշրջության վարչություն
Դեպարտամենտի պատմությունը և քարտեզը 1883 թվականի դրությամբ
Սկվորցի (գյուղ, Կրասնինսկի շրջան)

Սկվորցի (ռուս.՝ Скворцы), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյոնևկա (գյուղ, Եմելչևի շրջան)

Լյոնևկա (ուկրաիներեն՝ Льонівка), գյուղ Ուկրաինայի Ժիտոմիրի մարզի Եմելչևի շրջանում։ Հիմնադրվել է 1865 թվականին։
2001 թվականի տվյալներով Լյոնևկա գյուղում բնակվում էր 104 մարդ։ Բնակավայրը զբաղեցնում է 0,688 կմ² տարածք։ Բնակչության խտությունը կազմում էր 151,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1362) Գրիքուա

(1362) Գրիքուա (անգլ.՝ Griqua), աստերոիդ աստերոիդների գոտու արտաքին մասում։ Հայտնաբերվել է 1935 թվականի հուլիսի 31-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 3,217969 ա. մ., առավելագույնը մոտենում է 2,0215 ա. մ. հեռավորության վրա և հեռանում 4,4145 ա. մ.։ Արեգակի շուրջ մեկ ամբողջական պտույտ է կատարում 2108,49 երկրային օրվա ընթացքում, իր ուղեծրով շարժվելով միջինում 0,170738 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,22° անկյուն։
Գրիքուա աստերոիդը գլխավորում է Գրիքուայի աստերոիդների ընտանիքը։ Այս ընտանիքի աստերոիդները շարժվում են Արեգակի շուրջ 3,1 - 3,27 ա. մ. միջակայքում ընկած մեծ կիսաառանցքներով, և ոչ քիչ քան 0,35 էքսցենտրիսիտետ։ Այս ընտանիքի աստերոիդները ունեն են Յուպիտերի հետ 2:1 ուղեծրային ռեզոնանս։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1362) Գրիքուա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոժկի (գյուղ, Օրոժիցյայի շրջան)

Անվան այլ կիրառումների համար տե՛ս՝ ՌոժկիՌոժկի (ուկրաիներեն՝ Ріжки), գյուղ Ուկրաինայի Պոլտավայի մարզի Օրոժիցյայի շրջանում։
1987 թվականի տվյալներով Ռոժկի գյուղում բնակվում էր 40 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կապրիանո դել Կոլլե

Կապրիանո դել Կոլլե (իտալերեն՝ Capriano del Colle ), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 3857 մարդ, խտությունը՝ 297 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 25020։ Հեռախոսային կոդ՝ 030։


== Արտաքին հղումներ ==
http://www.comunedidello.it/ Archived 2009-10-14 at the Wayback Machine.


== Ծանոթագրություններ ==
Էեռիկսաառե

Էեռիկսաառե (էստ․՝ Eeriksaare), գյուղ Էստոնիայի Սաարեմաա նահանգի Լյումանդա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հելիոտեխնիկա

Հելիոտեխնիկա (հելիո և տեխնիկա), տեխնիկայի ճյուղ, որն ուսումնասիրում Է արեգակնային ռադիացիայի Էներգիայի փոխակերպումը գործնական օգտագործման համար Էներգիայի այլ տեսակների։ Արեգակը Երկիր Է ուղարկում ճառագայթային Էներգիայի անսպառ հոսք, որի խտությունը մթնոլորտի սահմանում հասնում Է 1, 4 կվտ/մ2, սակայն դրա զգալի մասը կլանում Է Երկրի մթնոլորտը։ Ծովի մակերևույթի վրա արեգակնային ուղիղ ճառագայթման խտությունը հազվադեպ Է գերազանցում 1, 0 - 1, 02 կվտ/մ2։ Հելիոտեխնիկական հաշվարկներում այդ մեծության միջին արժեքը ընդունվում Է 0, 815 կվտ/մ2։ Արեգակնային ճառագայթման Էներգիան օգտագործելու փորձեր արվել են դեռևս վաղ ժամանակներից, որոնք լուրջ գործնական կիրառում չեն գտել։ Միայն 1770-թվականին Շվեյցարիայում կառուցվեց «տաք արկղ» տիպի առաջին արևային տեղակայանքը։ XX դարի 1930-ական թվականների մշակվեցին նոր արևային տեղակայանքներ, որոնք ավելի հաճախ սկսեցին կիրառվել որպես էլեկտրաէներգիայի աղբյուր, ինչպես նաև չորացման, ջրի աղազրկման համար ևն։ Հատկապես մեծ նշանակություն ստացան Արեգակի ճառագայթային էներգիան ուղղակի էլեկտրականի փոխակերպելու աշխատանքները՝ կապված տիեզերական տարածության յուրացման հետ։ (Տես Արևային մարտկոց)։ Դործնական օգտագործման արևային տեղակայանքների սերիական արտադրություն կա ԱՄՆ-ում, Ճապոնիայում, Ֆրանսիայում և այլ երկրներում։ 
Հեռանկարային է համարվում հելիոտեխնիկայիի կիրառումը գյուղատնտեսության մեջ (բազմաթիվ փոքր էներգաունակություն ունեցող և տարակենտրոնացված սպառողների համար, երբ էլեկտրւսհաղորդման գծերի կառուցումը և վառելիքի փոխադրումը տնտեսապես ձեռնտու չեն)։


== Տես նաև ==
Հելոֆիկացիա
Նովոգրիգորովկա (գյուղ, Արտյոմովսկի շրջան)

Անվան այլ կիրառումների համար տե՛ս՝ ՆովոգրիգորովկաՆովոգրիգորովկա (ուկրաիներեն՝ Новогригорівка), գյուղ Ուկրաինայի Դոնեցկի մարզի Արտյոմովսկիում։ Հիմնադրվել է 1886 թվականին։
Չճշտված տվյալներով Նովոգրիգորովկա գյուղում բնակվում էր 475 մարդ։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաշըմըդ

Բաշըմըդ, գյուղակ Արևմտյան Հայաստանում, Դիարբեքիրի վիլայեթի Սիլվանի գավառակում։


== Բնակչություն ==
XIX դարի վերջին ուներ 5 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Զվոզնայա

Զվոզնայա (ռուս.՝ Звозная), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լեժա գետի ձախ ափում՝ 29 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006783
Հիդրոլոգիական ուսումնասիրությունների կոդը - 103000678
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աշտարակ (ֆիլմ)

«Աշտարակ» (ռուս.՝ «Башня»), 1987 թվականի խորհրդային գեղարվեստական ֆիլմ, հոգեբանական դրամա։ Ֆիլմը նկարահանել է ռեժիսոր Վիկտոր Տրեգուբովիչը, իսկ գլխավոր դերերը կատարել են Օլգա Օստրոումովան, Գեորգի Բուրկովը, Սերգեյ Սազոնտևը, Ռաիսա Ռյազանովան և Իրինա Ապեկսիմովան։


== Սյուժե ==
Ֆիլմի գործողությունները տեղի են ունենում ճանապարհի մոտ գտնվող ջրհան աշտարակից ոչ հեռու։ Աշտարակի մոտ ապրում է մեխանիկը, որը սպասարկում է շենքը։ Մեխանիկն ունի ընտանիք՝ կին և հաշմանդամ ազգական։
Մի օր մոտ աշտարակի մոտ փչանում է մի մեքենա։ Դրա տերերը քաղաքացի ընտանիք են, անսարքության պատճառով նրանք ստիպված են լինում կանգ առնել և օգնություն խնդրել տեղի բնակիչներից։ Նրանց հարկադիր հյուրընկալությունը չափազանց երկար է և ոչ անվնաս աշտարակի պահապանի ընտանիքի անդամ դեռահասի համար։


== Դերերում ==
օլգա Օստրոումովա – Կարա Սեմյոնովնա
Վադիմ Լոբանով – Իվան Վասիլևիչ, Կարա Սեմյոնովնայի ամուսինը
Իրինա Ապեկսիմովա – Քսյուշա, Կարա Սեմյոնովնայի և Իվան Վասիլևիչի դուստրը
Ալեքսեյ Յասուլովիչ – Վենյա
Իվան Ագաֆոնով – Իվան Ֆիլիպովիչ, ջրհան աշտարակի մեխանիկ
Ռաիսա Ռյազանովա – Տալյա, Իվան Ֆիլիպովիչի կինը
Գեորգի Բուրկով – Սանյա Կոպիտով
Սերգեյ Սազոնտև – Դիմա Չերեպանով
Սվետլանա Գայտա – Պաշա, Վենյայի մայրը


== Նկարահանող խումբ ==
Սցենարի հեղինակներ՝ Ալեքսանդր Ալեքսանդրով և Ա. Կամիշովա
Ռեժիսոր՝ Վիկտոր Տրեգուբովիչ
Բեմադրող օպերատոր՝ Վալերի Մյուլգաութ
Մոնտաժող՝ Մարգարիտա Շադրինա
Բեմադրող նկարիչներ՝ Հրաչյա Մեքինյան, Միխայիլ Գավրիլով
Կոմպոզիտոր՝ Իգոր Ցվետկով
Հնչյունային ռեժիսոր՝ Նատալյա Լևիտինա


== Ծանոթագրություններ ==


== Արտաքին հղումներ ==
«Աշտարակ» ֆիլմը «Энциклопедия отечественного кино» կայքում
Ֆլորենցիայի կոնսերվատորիա

Ֆլորենցիայի կոնսերվատորիա, Լուիջի Քերուբինիի անվան Ֆլորենցիայի կոնսերվատորիա (իսպ.՝ Conservatorio Luigi Cherubini, իսպ.՝ Conservatorio Luigi Cherubini), բարձրագույն երաժշտական հաստատություն Իտալիայի Ֆլորենցիա քաղաքում: Հիմնադրվել է 1849 թվականին:


== Պատմություն ==
1849 թվականին հիմնադրվել է որպես երաժշտական ինստիտուտ (Istituto Musicale)՝ առանձնանալով Ֆլորենցիայի գեղարվեստի ակադեմիայի կազմից, որտեղ ընդգրկվել էր 1784 թվականին Տոսկանայի դուքս Լեոպոլդ II-ի հրամանով: 1910 թվականից կոչվում է իտալացի կոմպոզիտոր Լուիջի Քերուբինիի անունով:
Կոնսերվատորիային կից գործում է երաժշտական գործիքների թանգարան, գրադարան, որն ունի մի շարք հազվագյուտ ձեռագրեր, այդ թվում` Կլաուդիո Մոնտեվերդիի և Ջոակինո Ռոսսինիի ինքնագրերը: Կոնսերվատորիայի 250 տեղ ունեցող համերգասրահը բազմիցս վերանորոգվել է: 


== Տնօրեններ ==
Ջովաննի Պաչինի (1849-1860)
Լուիջի Ֆերդինանդո Կազամորատա (1862-1881)
Գվիդո Տակկինարդի (1881-1917)
Իլեդերանդո Պիցցետտի (1917-1923)
Առնալդո Բոնավենտուրա (պաշտոնակատար, 1923-1925)
Ջակոմո Սետաչչոլի (1925)
Ալբերտո Ֆրանկետտի (1926-1928)
Գվիդո Գերինի (1928-1947)
Ադրիանո Լուարդի (1947-1956)
Անտոնիո Վերետտի (1956-1970)
Գվիդո Տուրկի (1970-1972)
Ամլետո Մանետտի (1972-1974)
Վալենտինո Բուկկի (1974-1976)
Լիբերատո Ֆիրմինո Սիֆոնիա (1977-1987)
Ջուզեպպե Ջիլյո
Ջովաննի Չիկկոնի
Մարիո Պացցալյա
Պաոլո Վորդի


== Հայտնի ուսուցիչներ ==
Վիտո Ֆրանցի
Պիետրո Սկաչպինի


== Հայտնի ուսանողներ ==
Բրունո Բարտոլոցցի
Ալբերտո Բոչինի
Լուիջի Դալլապիկկոլա
Ռոմանո Պեցցատի
Մարիո Ռուֆֆինի
Մեդեա Ֆիգներ
Մասիմո Ֆրեչչա


== Ծանոթագրություններ ==


== Արտաքին հղումներ ==
Պաշտոնական կայք
Թույա ճապոնական

Թույա ճապոնական (լատ.՝ Thuja Standishii Carr), նոճազգիների ընտանիքի, թույա ցեղի բույս։


== Նկարագրություն ==
Ծառ է՝ մինչև 18, երբեմն՝ 35 մ, բարձրությամբ, ունի լայն բրգաձև սաղարթ։ Իր հայրենիքում 300 տարեկան հասակում հասնում է մինչև 35 մ բարձրության։ Կեղևը կարմրադարչնագույն է, նուրբ, երկայնակի ուղղությամբ անջատվող։ Տերևները ոչ անփայլ կանաչ են, տափակ։ Կոներն օվալաձև են, 8-10 մմ, 5-6 զույգ թեփուկներով։


== Տարածվածություն ==
Բնական պայմաններում հանդիպում է Ճապոնիայում, Հոնդո կղզու լեռներում, 1000-1800 մ բարձրության վրա, խառը անտառներում։ Մշակվում է ամենուրեք։ Էկոլոգիական խումբը՝ VI: Լավ է աճում Երևանի բուսաբանական այգում, որտեղ կան միայն երիտասարդ բույսեր։ Իջևանի մերձարևադարձային բույսերի դենդրարիում կան խոշոր պտղաբերող բույսեր։


== Կիրառություն ==
Մշակության հավանական շրջանը՝ 3ա, 9-10, 12-13, 18-25, 28, 30-32:


== Ծանոթագրություններ ==
Սեգունդո Սերնադաս

Սեգունդո Սերնադաս (իսպ.՝ Pedro Cernadas, մարտի 20, 1972(1972-03-20), Վյեդմա, Արգենտինա), արգենտինացի դերասան։


== Կենսագրություն ==
Սերնադասը դերասանությամբ սկսել էր հետաքրքրվել, երբ դեռ պատանի հասակում էր։ Նա խաղացել է Տելեմունդոյի մի շարք հայտնի և սիրված հեռուստասերիալներում։ Նկարահանվել է նաև մի շարք հեռուստահաղորդումներում։


== Հեռուստահաղորդումներ ==
(2005) "Quien es el jefe?"
(2003) "Dr. Amor"...Dr. Fernando Diaz Amor


== Հեռուստասերիալներ ==


== Արտաքին հղումներ ==
Կաղապար:IMDB name
Ֆանատների կայք
Մոխնատուշկա

Մոխնատուշկա (ռուս.՝ Мохнатушка), գյուղ Ռուսաստանի Ալթայի երկրամասի Բառնաուլի քաղաքային օկրուգի կազմում։ Վարչականորեն ենթակա է Լեբյաժինսկայայի գյուղական վարչակազմին, մինչև 2020 թվականի հոկտեմբերի 30-ը ենթական է եղել Բառնաուլ քաղաքի Կենտրոնական շրջանի կենտրոնական գյուղական վարչակազմին։
Բնակչությունը 1999 թվականին գրանցված տվյալներով կազմել է 600 մարդ։


== Աշխարհագրական դիրք ==
Գյուղը գտնվում է Բառնաուլից 10 կմ հարավ-արևմուտք՝ քաղաքի Կենտրոնական թաղամասում՝ Բառնաուլի սոճու անտառում։ Հարավ-արևմուտքում սահմանակից է Չերնիցկ գյուղին։
2002 թվականի մարդահամարի արդյունքներով բնակչության կազմում 195 մարդուց 85%-ը եղել են ռուսներ։
Գյուղում կան խանութներ և փոստ։ Գյուղի մոտ է գտնվում քաղաքային Չեռնիցկոե գերեզմանատունը։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դաշանց թուղթ

Դաշանց թուղթ՝ Հայոց թագավոր Տրդատ Գ-ի և Հռոմի Կոստանդինոս կայսեր միջև կնքված դաշինքը ըստ անվավեր մի գրության։ Նման դաշինք իրոք եղել է, բայց «Դաշանց թուղթ»-ի կազմողը, որը ապրել է 12-13-րդ դարերից և նպատակ ուներ հիմնավորել կիլիկահայ վերնախավի եվրոպական կողմնորոշումը, այն ձնափոխել է ըստ ժամանակի պահանջների։ Համաձայն «Դաշանց թուղթ»֊-ի, Տրդատ Գ և Գրիգոր Լուսավորիչը մեկնել են Հռոմ, Սեբեստրոս պապը Հայոց եպիսկոպոսապետ է ճանաչել Գրիգոր Ա Լուսավորիչին, սահմանել Վրաց ու Աղվանից եկեղեցապետների, ինչպես և Երուսաղեմի, Անտիոքի ու Ալեքսանդրիայի պատրիարքների ձեռնադրությունը Հայոց հովվապետից։ Կայսրը թագադրել է Տրդատին և շնորհել Քրիստոսի ծննդավայր Բեթղեհեմի իշխանությունը, որի դիմաց Հայոց թագավորը նրան տրամադրել է թիկնազոր։ Կոստանդինոսն իբր գուշակել է հայ Արշակունիների անկումը, հայերի գերեվարումը, ապա ազատագրումը՝ իր հաջորդների ջանքերով։ Սահմանվել է նաև ապագա՝ ազատագրված Հայաստանի հասարակական-քաղաքական կարգը (եկեղեցին, հոգևորականությունը ապահարկ են, հայերը՝ ազատ գլխահարկից ևն)։ «Դաշանց թուղթ» մտել է Ագաթանգեղոսի պատմության ձեռագիր օրինակների մեջ։
Վոոռու

Վոոռու (էստ․՝ Vooru), գյուղ Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղում բնակվում էր 65 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)